
Linnavalitsuse reservfondist

vahendite eraldamine

Asjaolud ja menetluse käik.

Narva Linnavalitsuse Kultuuriosakond esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud EELK Narva Aleksandri Kogudusele “II Maarjalaulude Festival” raames Eesti Filharmoonia Kammerkoori ja Tallinna Kammerorkestri kontserdi läbiviimiseks 40 000 krooni, Narva Tšuvaši Seltsile Narspi 5.aastapäeva tähistamiseks 3 000 krooni, SATA OÜ-le O. Ida raamatu “Narva” kirjastamisega seotud trükikulude katteks 3 000 krooni.

Narva Linna Arenduse ja Ökonoomika Amet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud uuringu “Narva ettevõtluse olukord” läbiviimiseks 115 640 krooni.

2. Õiguslikud alused.

Vastavalt Kohaliku omavalitsuse korralduse seaduse § 30 lõike 1 punktile 3, Valla– ja linnaeelarve seaduse § 17 ning Narva Linnavolikogu 29.06.2006.a määrusega nr 26 kinnitatud “Narva linna reservfondist raha eraldamise ja kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega.

3. Otsus.

Eraldada  linnavalitsuse reservfondist:
3.1  Narva Linnavalitsuse Kultuuriosakonnale 48 000 krooni, sh 40 000 krooni EELK Narva Aleksandri Kogudusele “II Maarjalaulude Festival” raames Eesti Filharmoonia Kammerkoori ja Tallinna Kammerorkestri kontserdi läbiviimiseks, 5 000 krooni Narva Tšuvaši Seltsile Narspi 5.aastapäeva tähistamiseks, 3 000 krooni SATA OÜ-le O. Ida raamatu “Narva” kirjastamisega seotud trükikulude katteks. 

3.2 Mitte rahuldada Narva Linna Arenduse ja Ökonoomika Ameti taotlust 115 640 krooni eraldamise kohta uuringu “Narva ettevõtluse olukord” läbiviimiseks.  
4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

